السلام عليكم جميعا انشاء الله زينين
نبدا مثل ما اتعرفون احنا نعتقد انو المرة مع عمتها ميتوالمون وعدنا مثل يكول اذا العجوز ترضى عل جنة يعني مرت ابنها ابليس يدخل الجنة واذا اكو اثنين ميتوالمون يكول الي جالس يمهم هاي شبيكم مثل الجنة والعجوز يعني مضروب المثل بمناقرتهن ولما يرجع الابن تكلة امة يمة والله مرتك امعذبتني لتشتغل ولتسوي شي والجنة تكول والله امك امعذبتني من هلكد ما اشتغل ويحير الرجال ويصير بين حانة ومانة ويحير بزمانة لو اتلاحضون الرجل المتزوج وعايش مع امة دائما مهموم واني هم حاير وين السبب والكل يكول وين السبب واني اجاوبكم السبب الي يجي يشتكي اول وتريدون الصراحة اني الاحض العمة تبدي بالمشاكل يعني مو دائما بس على الاغلب والمرة الخاتون يومية زعلانة او اريد بيت وحدي والرجال عطال بطال ويكلك ليش متزوج بالله عليك تبقى كاعد واخذ راحتك لو هل المشاكل فوك راسك ما عدا الاطفال وبلاويهم نصيحتي اخذ راحتك وانسا الزواج )
شنو رايكم بهذه المقولة